Diari Oficial de la Generalitat Valenciana


Sumari del DOGV 9493, del 20-12-2022 (2022/12836)

RESOLUCIÓ de 2 de desembre de 2022, del Servei Territorial d'Indústria, Energia i Mines d'Alacant, per la qual s'atorga a Eléctrica Callosina, SL, l'autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Callosa de Segura (Alacant), de potència instal·lada 2.420 kWn i potència dels mòduls fotovoltaics de 2.791,04 kW, denominada Parquesolar. ATALFE/2022/4/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12732


Data del document
:   02-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 2 de desembre de 2022, del Servei Territorial d'Indústria, Energia i Mines d'Alacant, per la qual s'atorga a Eléctrica Callosina, SL, l'autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Callosa de Segura (Alacant), de potència instal·lada 2.420 kWn i potència dels mòduls fotovoltaics de 2.791,04 kW, denominada Parquesolar. ATALFE/2022/4/03. [2022/12625]  
  
  
Antecedents  
Primer. Amb data 7 de febrer de 2022 (GVRTE/2022/345661) Eléctrica Callosina, SL (NIF I32781503) va presentar una sol·licitud d'autorització administrativa prèvia, autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que s'emplaçaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020):  
  
PROMOTOR: Eléctrica Callosina, SL (CIF: Q93155015)  
NOM DE LA INSTAL·LACIÓ: Parquesolar.  
TECNOLOGIA: fotovoltaica  
GRUPS GENERADORS:  
- Potència total (kWp): 2.791,04  
€ Nombre de mòduls: 6.272  
€ Potència unitària (Wp): 445  
€ Tipologia: monofacial  
- Sistema de subjecció i ancoratge: sistema de subjecció amb seguidors solars horitzontals a 1 eix i el tipus de fixació al terreny mitjançant clavament.  
POTÈNCIA NOMINAL DE L'INVERSOR (kW) (MÀXIMA): 2.420  
INFRAESTRUCTURES D'EVACUACIÓ:  
- Línia elèctrica subterrània d'MT 20 kV de simple circuit i conductor Al HEPRZ1 12/20 kV 3 x 1 x 95 mm², de capacitat 5,2 MVA, de 193 m de longitud entre l'estació transformadora de 2.900 kVA i el centre de protecció i mesurament (CPM) més 21 m subterranis i 17 m EAS de simple circuit i conductor Al HEPRZ1 12/20 kV 3 x 1 x 240 mm², de capacitat 11,9 \*MVA, entre el CPM i el suport LAT-41-1 de l'LASMT des del barri de San José al barri de San Roque, amb núm. d'expedient ATLINE/2000/079/03 de conductor LA-110, situats en la parcel·la 112, del polígon 5, del terme municipal de Callosa de Segura (Alacant).  
  
PUNT DE CONNEXIÓ A LA XARXA: el suport LAT-41-1 de l'LASMT des del barri de San José al barri de San Roque, amb núm. d'expedient ATLINE/2000/079/03 de conductor LA-110.  
XARXA A LA QUAL ES CONNECTA: xarxa de distribució. Distribución Eléctrica de Callosa de Segura, SLU.  
UBICACIÓ:  
- Emplaçament dels grups generadors: parcel·la 112, del polígon 5, CP 03191 del terme municipal de Callosa de Segura (Alacant).  
- Emplaçament de la infraestructura d'evacuació: parcel·la 112, del polígon 5, CP 03586 del terme municipal de Callosa de Segura (Alacant).  
CENTRE GEOMÈTRIC (coordenades UTM): coordenades UTM ETRS89 (X, Y, fus): X: 688.981 Y: 4.223.948, fus: 30  
Segons el que s'ha indicat en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 2,42 MW.  
Aquesta sol·licitud està acompanyada de la documentació següent:  
- Projecte de la planta fotovoltaica (data 07.02.2022) juntament amb la declaració responsable de la persona projectista i visat per Col·legi Oficial d'Enginyers Tècnics Industrials d'Alacant 6875312048174041 (data 07.02.2022).  
- Projecte de centre de transformació (data 07.02.2022) juntament amb la declaració responsable de la persona projectista i visat per Col·legi Oficial d'Enginyers Tècnics Industrials d'Alacant 0297824194193788 (data 07.02.2022).  
- Projecte de centre de protecció i mesurament (data 07.02.2022) juntament amb la declaració responsable de la persona projectista i visat per Col·legi Oficial d'Enginyers Tècnics Industrials d'Alacant 2315447458034852 (data 07.02.2022).  
- Projecte de la línia de connexió CT-CPYM (data 07.02.2022) juntament amb la declaració responsable de la persona projectista i visat per Col·legi Oficial d'Enginyers Tècnics Industrials d'Alacant 3030324342670788 (data 07.02.2022).  
- Projecte de la línia d'evacuació (data 07.02.2022) juntament amb la declaració responsable de la persona projectista i visat per Col·legi Oficial d'Enginyers Tècnics Industrials d'Alacant 1374363219086399 (data 07.02.2022).  
- Separata del projecte.  
- Memòria compliment dels criteris establits en el Decret llei 14/2020.  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
- Pla de desmantellament de la instal·lació i de restauració del terreny i entorn afectat que inclou la memòria i el pressupost degudament justificat.  
- Garantia accés (i sol·licitud de permisos).  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
Els documents fan referència a la central fotovoltaica en conjunt, incloent-hi tots els equips i instal·lacions necessaris per al seu funcionament i evacuació de l'energia produïda i els terrenys vinculats a aquesta.  
  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
Segon. El Servei Territorial d'Indústria, Energia i Mines d'Alacant ha incoat l'expedient ATALFE/2022/4/03 per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplaçaran sobre sòl no urbanitzable connectats en alta tensió a xarxes de transport o distribució d'energia elèctrica.  
  
Tercer. Segons l'informe certificat urbanístic municipal de data 11 de maig de 2018, els grups generadors estan situats en sòl no urbanitzable comú general, per tant, és compatible amb l'ús pretés.  
  
Quart. La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a la realització de l'activitat de producció d'energia elèctrica.  
Cinqué. Consta l'acord d'admissió a tràmit del Servei Territorial d'Indústria, Energia i Mines d'Alacant, de data 7 d'abril de 2022, en compliment de l'article 22 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Sisé. Les taxes administratives corresponents han sigut abonades amb data 9 de maig de 2022, la justificació d'ingrés de les quals consta en aquest expedient amb data 9 de maig de 2022.  
Seté. Després de l'enviament de requeriment d'esmena de faltes per part d'aquest Servei Territorial, el titular va realitzar les aportacions següents en resposta a aquest: el 21 de juliol de 2022, estudi de viabilitat econòmica de la instal·lació i document acreditatiu de la capacitat tècnica.  
Huité. La sol·licitud ha sigut sotmesa al tràmit d'informació pública durant el termini de 15 dies, establit en l'article 23 del Decret llei 14/2020, mitjançant els anuncis corresponents, en el Diari Oficial de la Generalitat Valenciana de data 18 de juliol de 2022, en el Butlletí Oficial de la Província d'Alacant de data 7 de juliol de 2022 i s'ha remés a l'ajuntament en el terme municipal del qual radicarà la instal·lació per a la seua exposició al públic per igual període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià.  
Hi consta el certificat de l'exposició al públic de l'Ajuntament de Callosa de Segura (Alacant) del 21 de setembre de 2022 fins al 13 d'octubre de 2022.  
No s'han presentat al·legacions durant el període d'informació pública ni s'han personat acreditant la condició d'interessat cap persona física ni jurídica.  
Nové. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, a fi que en el termini de 15 dies presentaren la seua conformitat o oposició, amb el resultat següent:  
  
- Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica: amb data 2 d'agost de 2022 es rep l'informe, amb referència FV\_22/2022 dels diferents serveis afectats (Servei de Caça i Pesca, Servei de Vida Silvestre, Servei de Gestió d'Espais Naturals Protegits i Servei d'Ordenació i Gestió Forestal) de la Subdirecció General de Medi Natural i Avaluació Ambiental. En aquest informe s'estableix el següent: la central fotovoltaica no està afectada per terreny forestal; la central fotovoltaica no afecta a cap espai de la Xarxa Natura 2000; la tanca perimetral previst per a la instal·lació s'haurà d'ajustar al que es disposa en l'article 3.2.a del Decret 178/2005, de 18 de novembre, del Consell de la Generalitat, pel qual s'estableixen les condicions de les tanques en el medi natural i dels tancaments cinegètics. El titular aporta un escrit el 5 d'agost de 2022 on mostra expressament la seua conformitat amb l'informe i el condicionat rebut per aquest organisme.  
  
- Servei d'Infraestructura Verda i Paisatge, de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat: amb data 5 de setembre de 2022 emet informe, amb referència EP 2022/191 HA/ca, en el qual s'indica que:  
  
- Atés que es tracta d'una actuació consistent en la instal·lació de panells fotovoltaics amb la seua tramitació iniciada en el moment de l'entrada en vigor del Decret llei 1/2022, de 22 d'abril, i d'acord amb l'article 25 del Decret llei 14/2020, de 7 d'agost, del Consell, i que aquesta ocupa menys de 10 ha de sòl no urbanitzable comú (5,46 ha) i dista més de 2 km de qualsevol altra planta (PFV partida La Cruz), correspondrà a l'ajuntament l'emissió de l'informe de paisatge.  
- La competència per a la tramitació de l'estudi d'integració paisatgística, la valoració de les mesures per a evitar o mitigar els possibles efectes negatius i garantir la integració paisatgística de l'actuació, serà municipal.  
- Quant a la infraestructura verda, es fa constar que s'ha observat que el parc fotovoltaic proposat està situat dins del Paisatge de Rellevància Regional 39 Huerta de la Vega Baja del Segura, en una zona de molt elevada capacitat agrològica i de perillositat per inundació 2, segons el PATRICOVA. No obstant això, la seua implantació no afecta la IV Regional delimitada amb major detall en la versió preliminar del PAT de la Vega Baja. Respecte al PRR 39, l'actuació proposada no impedeix la consecució dels objectius i instruccions proposats per a aquest PRR, mentre que per a les altres dues afeccions s'haurà d'atendre el que indique l'Informe del Servei de Gestió Territorial. D'altra banda, el municipi de Callosa de Segura no té aprovat un instrument de paisatge (estudi de paisatge) que identifique la infraestructura verda a l'escala municipal.  
El titular aporta l'escrit el 15 de setembre de 2022 on mostra expressament la seua conformitat amb l'informe i el condicionat rebut pe l'esmentat organisme.  
- Ajuntament de Callosa de Segura: amb data 17 d'octubre de 2022 es rep informe en matèria de paisatge per a la implantació de central fotovoltaica esmentada en el qual s'estableixen les conclusions següents:  
- Quant al planejament municipal vigent del municipi de Callosa de Segura, l'actuació és compatible.  
- Quant a la justificació de la necessitat d'emplaçament en la ubicació sol·licitada, la instal·lació i la seua activitat prevista no genera cap tipus de població residencial que implique un creixement poblacional de l'entorn, per la qual cosa queda justificada.  
- Des del punt de vista d'integració paisatgística, la instal·lació de la planta solar fotovoltaica, tal com es justifica en els apartats anteriors, no afecta zones d'especial protecció per a la flora i fauna i no es requereix la realització d'infraestructures d'especial rellevància que puguen suposar un perjudici per al medi ambient. Per tant, quant a la seua integració amb l'entorn, queda justificat que l'activitat no desvirtuarà les característiques naturals de la zona.  
- Des del punt de vista de la integració visual, la parcel·la es troba pràcticament envoltada de plantació de cítrics, cultius com ara farratge i arbratge ornamental en les parcel·les de les construccions pròximes, de manera que es dificulta la vista de l'actuació projectada. Per a respectar la percepció i conca visual des de la séquia major de Callosa i el camí Lo Benimira, es retardarà la instal·lació de mòduls fotovoltaics fins a una profunditat equivalent a la del «braç» nord-oest de la parcel·la 112, on es realitzarà la plantació d'almenys 3 línies successives de tarongers en paral·lel amb el camí d'El Hoyo i al nord-oest de la parcel·la per a evitar l'impacte visual sobre la séquia major de Callosa, i línia perimetral a l'oest de la parcel·la per a evitar també l'impacte visual des del camí Lo Benimira. Respecte als principals punts d'observació al terme municipal de Callosa de Segura (nucli urbà, miradors, ermites, i amb major altitud la Serra de Callosa, etc.), cal indicar que la presència de cultius i la distància des de la instal·lació a aquests possibles punts d'observació (major a 3.500 metres) fan que siga poc perceptible la planta solar fotovoltaica, a més, s'entén que en cap cas es tractaria d'un element que trencara l'equilibri del paisatge, a causa de l'alt grau d'heterogeneïtat existent. Aquesta actuació s'adapta al seu entorn, perquè empra en els seus paraments exteriors formes, materials i colors que afavorisquen la seua integració paisatgística, en similitud als sistemes constructius ja existents.  
  
- La instal·lació de la planta solar fotovoltaica se situa en una unitat paisatgística en la qual se situen diverses construccions. El compliment estricte de tota la normativa relacionada amb la integració paisatgística ajuda al fet que la instal·lació no supose un impacte negatiu sobre el paisatge, destacant que se situa fora de zones d'especial rellevància catalogades per l'administració competent en la matèria, tal com s'ha indicat en capítols anteriors. La zona en qüestió es caracteritza per la seua alta heterogeneïtat, amb la presència de cultius, cases aïllades en algunes de les parcel·les i edificis diversos. A més, no es pretén l'existència a la parcel·la i en les seues instal·lacions de cartells, equips o altres elements impropis visibles des de l'espai públic.  
- Quant al pla de desmantellament presentat, en ser prefabricades les instal·lacions projectades en cas de desmuntatge de la instal·lació, el paisatge natural original pot ser restituït íntegrament, per la qual cosa es considera adequat.  
- Finalment, l'informe conclou que una vegada analitzat el projecte i inspeccionades la ubicació on es pretén implantar la instal·lació, així com les possibles afeccions en matèries ambientals, no hi ha cap motiu pel qual haja de proposar-se la seua no instal·lació, per la qual cosa entén que el sentit d'aquest és favorable.  
Sobre l'article 24.1 del Decret llei 14/2020, de 7 d'agost, del Consell, en el qual també va ser sol·licitat informe a aqueixa administració, transcorregut el termini per a la seua emissió, no consta resposta en l'expedient a aquest, per la qual cosa s'entén que no hi ha cap objecció. El titular aporta un escrit el 26 d'octubre de 2022 on mostra expressament la seua conformitat amb l'informe en matèria de paisatge.  
- Servei de Gestió Territorial, de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat: amb data 4 d'octubre de 2022 es rep informe per part d'aquest organisme amb referència 19416\_03049\_R\_FTV, on conclou que la implantació de la instal·lació fotovoltaica PSF Parquesolar és incompatible en estar situada sobre sòl no urbanitzable comú classificat com de molt elevada capacitat agrològica. El titular, amb data 24 d'octubre de 2022, aporta nova documentació per a donar resposta a l'informe del Servei de Gestió Territorial. Ab data 3 de novembre de 2022, el titular aporta l'acta del Ple extraordinari de l'Ajuntament de Callosa de Segura, on s'autoritza l'ocupació com d'interés econòmic general del sòl no urbanitzable per a implantar instal·lacions de generació i aprofitament d'energies renovables a la parcel·la amb referència cadastral 42468Q028760087079AY), que és traslladat al Servei de Gestió Territorial amb data 8 de novembre de 2022, per a ser tingut en compte en el nou informe a emetre. Amb data 16 de novembre de 2022 es rep un nou informe per part del Servei de Gestió Territorial amb referència 19044\_03049\_R\_FTV, on s'especifica el següent:  
  
- La implantació de la planta solar PSF Parquesolar es realitzaria sobre sòl de molt elevada capacitat agrològica, d'acord amb la cartografia de l'Institut Cartogràfic Valencià. D'acord amb els criteris establits en l'article 10.1.e del Decret llei 14/2020, no es podran implantar plantes solars en els sòls amb aquestes característiques, no obstant això, d'acord amb la disposició addicional sisena del Decret llei 14/2020, afegida mitjançant el Decret llei 1/2022, es determina que els ajuntaments podran autoritzar l'ocupació com d'interés econòmic general dels sòls no urbanitzables que consideren més indicats del seu terme municipal per a implantar aquest tipus d'instal·lacions i aquestes seran d'iniciativa pública, així com d'iniciativa de comunitats energètiques o de cooperatives. Vist que aproximadament el 80 % de la superfície del terme municipal de Callosa de Segura es troba sobre sòl classificat com de molt elevada capacitat agrològica, i la resta del terme municipal és de menor capacitat agrològica però inviable per a la localització de fotovoltaiques per altres qüestions territorials. I l'excepcionalitat de la grandària de la planta solar (5,38 ha) en comparació al total de sòl de molt elevada capacitat agrològica de Callosa de Segura. Vist que l'Ajuntament de Callosa de Segura presenta un Acord plenari de data 3 de novembre de 2022, on autoritza l'ocupació, i la considera com d'interés econòmic general en sòl no urbanitzable comú, de la planta solar PSF Parquesolar, propietat d'Eléctrica Callosina, SL. Es considera, per tant, que la planta és viable en la localització proposada.  
  
- Es conclou que la instal·lació de la planta solar PSF Parquesolar al municipi de Callosa de Segura (Alacant) es considera compatible, tenint en compte les consideracions finals esmentades en aquest, atenent les determinacions normatives d'aplicació i les cartografies oficials d'ordenació del territori.  
El titular aporta un escrit el 18 de novembre de 2022 on mostra expressament la seua conformitat amb l'informe.  
Consten els informes 19694\_03049\_R\_FTV castellà, de data 16 de novembre de 2022, del Servei de Gestió Territorial, EP 2022/191 ha/ca, de data 2 de setembre de 2022, del Servei d'Infraestructura Verda i Paisatge, i l'informe en matèria de paisatge de l'Ajuntament de Callosa de Segura, de data 18 de novembre de 2022, favorables vinculants dels òrgans/organismes competents en matèria d'ordenació del territori i paisatge, establit en l'article 25 del Decret llei 14/2020, en els quals consten els condicionants acceptats pel promotor següents:  
En relació a l'informe del Servei de Gestió Territorial:  
S'hauran de plantejar mesures correctores que incidisquen sobre la infiltració i la minimització de l'escolament i que se centren bàsicament en els aspectes següents:  
- S'han de mantindre les condicions d'infiltració amb els canvis de pendents, disposant d'una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell sempre que es puga.  
- S'haurà de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració i disminuïsquen els escolaments.  
- S'hauran de fer labors del sòl que mantinguen la seua textura esponjosa perquè es facilite la infiltració o, si escau, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
En relació amb l'informe del Servei d'Infraestructura Verda i Paisatge:  
- La competència per a la tramitació de l'estudi d'integració paisatgística, la valoració de les mesures per a evitar o mitigar els possibles efectes negatius i garantir la integració paisatgística de l'actuació serà municipal, i haurà d'emetre informe sobre aquest tema.  
- Quant a la infraestructura verda, es fa constar que s'ha observat que el parc fotovoltaic proposat està situat dins del Paisatge de Rellevància Regional 39 Huerta de la Vega Baja del Segura, en una zona de molt elevada capacitat Agrològica i de perillositat per inundació 2, segons el PATRICOVA. No obstant això, la seua implantació no afecta a la IV Regional delimitada amb major detall en la versió preliminar del PAT de la Vega Baja. Respecte al PRR 39, l'actuació proposada no impedeix la consecució dels objectius i instruccions proposats per a la dita PRR, mentre que per a les altres dues afeccions s'haurà d'atendre el que indique l'informe del Servei de Gestió Territorial.  
  
Deu. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat.  
Onze. El promotor ha justificat que disposa dels terrenys on s'implantarà la instal·lació.  
Dotze. La instal·lació disposa dels permisos d'accés i connexió vigents per a la totalitat de la potència instal·lada. Hi consten les següents dades en els permisos:  
- Titular: Eléctrica Callosina, SL.  
- Nom de la instal·lació: PSF Parquesolar  
- Tecnologia: fotovoltaica  
- Potència dels grups generadors (kW): 2,791 MW pic  
- Potència instal·lada (kW): 2,42 MW  
- Capacitat d'accés concedida (kW): 2,42 MW  
- Punt de connexió definitiu: el punt de connexió de la central amb la xarxa de distribució s'estableix en el suport LAT-41-1 de l'LASMT des del barri de San José al barri de San Roque amb núm. d'expedient ATLINE/2000/079/03 de conductor LA-110. Data d'emissió dels permisos: 20 de desembre de 2021.  
Tretze. Es disposa en l'expedient ATVARI/2021/311/03 de la Resolució de la cap del Servei Territorial d'Indústria, Energia i Mines d'Alacant, per la qual es confirma l'adequada presentació de la garantia (032021M79) constituïda per Eléctrica Callosina, SL, per a la tramitació dels procediments d'accés i connexió de la instal·lació de producció d'energia elèctrica de tecnologia solar fotovoltaica de 2.420 kW de potència instal·lada, denominada Parquesolar, a situar al terme municipal de Callosa de Segura (Alacant).  
Catorze. En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Quinze. S'ha sol·licitat a l'Ajuntament l'informe preceptiu i no vinculant establit en de l'article 30.2 del Decret llei 14/2020, de 7 d'agost. Amb data 23 de novembre de 2022 es rep aquest informe favorable a l'efecte de l'autorització del Servei Territorial d'Indústria, Energia i Mines d'Alacant, sobre la instal·lació sol·licitada.  
  
Setze. Que s'ha emés, amb data 2 de desembre de 2022, la proposta de resolució del Servei Territorial d'Indústria, Energia i Mines d'Alacant, per la qual s'atorga a Eléctrica Callosina, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Callosa de Segura (Alacant), de potència instal·lada 2.420 kWn i potència dels mòduls fotovoltaics de 2.791,04 kWp, denominada Parquesolar.  
  
Fonaments de dret  
Primer. La instrucció i resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
  
El procediment és el que s'estableix en el capítol II, del títol II, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (Decret llei 14/2020), en tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril.  
  
D'acord amb el que es disposa en el Decret 88/2005, de 29 d'abril, concordat amb Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, així com l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, correspon al Servei Territorial d'Indústria, Energia i Mines d'Alacant la resolució d'aquest procediment.  
  
Segon. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si escau, la transformació d'energia elèctrica.  
  
Tercer. L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari prèviament a la llicència municipal, en concret en el supòsit previst en l'article 211.1, paràgraf d, generació d'energia renovable, excepte en els casos previstos en els articles 217, 218 i 219.  
  
Segons l'epígraf i de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, de conformitat amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que s??indica en l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals aquesta autorització no es requerisca d'acord amb la legislació d'ordenació del territori, urbanística i del paisatge.  
Quart. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
Cinqué. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
Sisé. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) la potència màxima de l'inversor o, si escau, la suma de les potències dels inversors que configuren aquesta instal·lació.  
Seté. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera u tindrà efectes per a aquelles instal·lacions que hagen iniciat la seua tramitació però encara no hagen obtingut l'autorització d'explotació definitiva.  
  
Huité. D'acord amb el que es disposa en l'article 53.4 de la Llei 24/2013, de 26 de desembre, del sector elèctric, l'article 131 del Reial decret 1955/2000, d'1 de desembre i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat.  
Nové. D'acord amb l'apartat 2.A.4, de l'article 5, del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
Deu. De conformitat amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Onze. Segons el que s'estableix en el capítol III, del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i entorn afectat al tipus d'interés legal dels diners, i considerar una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
Dotze. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Per tant, una vegada complits els requisits i els procediments legals i reglamentaris establits en la legislació vigent aplicable, resolc:  
  
  
Primer  
Atorgar autorització d'implantació en sòl no urbanitzable en les parcel·les següents per a la realització de l'activitat de producció d'energia elèctrica, atés el sentit favorable dels informes emesos per l'òrgan/organisme competents en matèria d'ordenació del territori i paisatge:  
  
Polígon 5, parcel·la 112 (referència cadastral: 75597M323442205534DI) del terme municipal de Callosa de Segura (Alacant).  
Consten els informes 19845\_03049\_R\_FTV castellà, de data 16 de novembre de 2022, del Servei de Gestió Territorial, EP 2022/191 ha/ca, de data 2 de setembre de 2022, del Servei d'Infraestructura Verda i Paisatge i l'informe en matèria de paisatge de l'Ajuntament de Callosa de Segura, de data 18 de novembre de 2022, favorables vinculants dels òrgans/organismes competents en matèria d'ordenació del territori i paisatge, establit en l'article 25 del Decret llei 14/2020, en els quals consten els condicionants acceptats pel promotor següents:  
En relació amb l'informe del Servei de Gestió Territorial:  
S'hauran de plantejar mesures correctores que incidisquen sobre la infiltració i la minimització de l'escolament i que se centren bàsicament en els aspectes següents:  
- S'hauran de mantindre les condicions d'infiltració amb els canvis de pendents, i disposar d'una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell sempre que es puga.  
- S'haurà de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració i disminuïsquen els escolaments.  
- S'hauran de fer labors del sòl que mantinguen la seua textura esponjosa perquè es facilite la infiltració o, si escau, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
En relació amb l'informe del Servei d'Infraestructura Verda i Paisatge:  
- La competència per a la tramitació de l'estudi d'integració paisatgística, la valoració de les mesures per a evitar o mitigar els possibles efectes negatius i garantir la integració paisatgística de l'actuació serà municipal, el qual haurà d'emetre informe sobre aquest tema.  
- Quant a la infraestructura verda, es fa constar que s'ha observat que el parc fotovoltaic proposat està situat dins del Paisatge de Rellevància Regional 39 Huerta de la Vega Baja del Segura, en una zona de molt elevada capacitat Agrològica i de perillositat per inundació 2, segons el PATRICOVA. No obstant això, la seua implantació no afecta a la IV Regional delimitada amb major detall en la versió preliminar del PAT de la Vega Baja. Respecte al PRR 39, l'actuació proposada no impedeix la consecució dels objectius i instruccions proposats per a la dita PRR, mentre que per a les altres dues afeccions s'haurà d'atendre el que indique l'informe del Servei de Gestió Territorial.  
  
El període de vigència d'aquesta serà de 30 anys, sense perjudici de les possibles pròrrogues que s'atorguen, prèviament a la sol·licitud per la titular amb anterioritat a la fi d'aquest termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i entorn afectat.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
PROMOTOR: Eléctrica Callosina, SL (NIF H81546016)  
NOM DE LA INSTAL·LACIÓ: PSF Parquesolar  
TECNOLOGIA: fotovoltaica  
GRUPS GENERADORS:  
- Potència total (kWp): 2.791, 04  
€ Nombre de mòduls: 6.272  
€ Potència unitària (Wp): 445  
€ Tipologia: monofacial  
- Sistema de subjecció i ancoratge: sistema de subjecció amb seguidors solars horitzontals a 1 eix i el tipus de fixació al terreny mitjançant clavament.  
POTÈNCIA NOMINAL DE L'INVERSOR (kW) (MÀXIMA): 2.420  
INFRAESTRUCTURES D'EVACUACIÓ:  
- Línia elèctrica subterrània d'MT 20 kV de simple circuit i conductor Al HEPRZ1 12/20 kV 3 x 1 x 95 mm², de capacitat 5,2 MVA, de 193 m de longitud entre l'estació transformadora de 2.900 kVA i el centre de protecció i mesurament (CPM) més 21 m subterranis i 17 m EAS de simple circuit i conductor Al HEPRZ1 12/20 kV 3 x 1 x 240 mm², de capacitat 11,9 MVA, entre el CPM i el suport LAT-41-1 de l'LASMT des del barri de San José al barri de San Roque amb núm. d'expedient ATLINE/2000/079/03 de conductor LA-110, situats a la parcel·la 112, del polígon 5, del terme municipal de Callosa de Segura (Alacant).  
  
UBICACIÓ:  
- Emplaçament dels grups generadors: parcel·la 112, del polígon 5, CP 03844 del terme municipal de Callosa de Segura (Alacant).  
- Emplaçament de la infraestructura d'evacuació: parcel·la 112, del polígon 5, CP 03846 del terme municipal de Callosa de Segura (Alacant).  
CENTRE GEOMÈTRIC (coordenades UTM) i LÍNIA POLIGONAL  
Coordenades UTM ETRS89 (X, Y, fus); X: 688.981 Y: 4.223.948, fus: 30.  
  
Característiques de la central fotovoltaica:  
La central fotovoltaica denominada PSF Parquesolar, de potència màxima total de mòduls fotovoltaics (pic) de 2,971 MWp i de potència nominal d'inversors de 2,42 MW està composta per un camp generador de 6.272 mòduls fotovoltaics de 445 Wp, muntats sobre seguidors solars horitzontals a un eix. Aquests mòduls fotovoltaics es connecten amb una estació formada per un inversor de 2.420 kW i un transformador d'intempèrie 0,66/20 kV de 2.900 kVA. Això suposa una potència nominal d'inversors de 2,42 MW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesurament prefabricat que, situat a la parcel·la 112, del polígon 5, del terme municipal de Callosa de Segura (Alacant).  
D'aquest centre de protecció i mesurament partirà la línia elèctrica de 20 kV, amb un tram de 21 m subterranis i 17 m EAS de simple circuit i conductor Al HEPRZ1 12/20 kV 3 x 1 x 240 mm², de capacitat 11,9 MVA, entre el CPM i el suport LAT-41-1 de l'LASMT des del barri de San José al barri de San Roque, amb número d'expedient ATLINE/2000/079/03 de conductor LA-110, situats a la parcel·la 112, del polígon 5, del terme municipal de Callosa de Segura (Alacant).  
  
D'acord amb els projectes i documentació que consta en l'expedient:  
- Projecte de la planta fotovoltaica (data 07.02.2022) juntament amb declaració responsable de la persona projectista i visat per Col·legi Oficial d'Enginyers Tècnics Industrials d'Alacant 7092325886391309 (data 07.02.2022).  
- Projecte de centre de transformació (data 07.02.2022) juntament amb declaració responsable de la persona projectista i visat per Col·legi Oficial d'Enginyers Tècnics Industrials d'Alacant 1109307228470939 (data 07.02.2022).  
- Projecte de centre de protecció i mesurament (data 07.02.2022) juntament amb declaració responsable de la persona projectista i visat per Col·legi Oficial d'Enginyers Tècnics Industrials d'Alacant 6373952598889404 (data 07.02.2022).  
- Projecte de la línia de connexió CT-CPYM (data 07.02.2022) juntament amb declaració responsable de la persona projectista i visat per Col·legi Oficial d'Enginyers Tècnics Industrials d'Alacant 1616814304520203 (data 07.02.2022).  
- Projecte de la línia d'evacuació (data 07.02.2022) juntament amb declaració responsable de la persona projectista i visat per Col·legi Oficial d'Enginyers Tècnics Industrials d'Alacant 8704185465209438 (data 07.02.2022).  
- Annex tanca perimetral.  
Pressupost global de la instal·lació: 1.628.982,82 - (un milió sis-cents vint-i-huit mil nou-cents huitanta-dos amb huitanta-dos euros).  
  
Aquesta autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats anteriorment en els antecedents.  
La persona titular d'aquesta autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
Aquesta autorització s'emet sense perjudici de tercers, i deixant intactes els drets particulars.  
  
Tercer  
Atorgar a la persona peticionària autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per aquesta resolució.  
En l'execució del projecte es tindran en compte les condicions establides en els informes de les diferents administracions públiques, organismes o, si escau, empreses de servei públic o de serveis d'interés econòmic general amb béns o drets al seu càrrec afectats per la instal·lació, a més específicament s'hauran de complir les següents:  
  
1. Les instal·lacions hauran d'executar-se segons els projectes presentats, els seus annexos, si escau, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En el cas que, per a això, fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a aquest òrgan la corresponent autorització prèviament a la seua execució, llevat que es tracte de modificacions no substancials.  
  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23 i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
3. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i l'equipament que sobre aquest tema estableix l'article 7 del Reial decret 413/2014, de 6 de juny, i l'altra normativa de desenvolupament, sobre requisits de resposta enfront de forats de tensió, adscripció a un centre de control de generació, telemesurament en temps real i la resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
4. Condicionat al pagament de l'Impost sobre Transmissions Patrimonials Oneroses i Actes Jurídics Documentats, davant l'Agència Tributària Valenciana, en relació amb el contracte subscrit per a la disponibilitat dels terrenys, que haurà de presentar-se en aquest servei territorial en el termini d'1 mes des de la notificació d'aquesta resolució.  
5. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, comptador des de l'endemà de la notificació de la present resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant una sol·licitud motivada davant aquest òrgan, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix les dates de caducitat dels permisos d'accés i connexió a la xarxa elèctrica corresponents a la instal·lació.  
6. La titular d'aquesta resolució estarà obligada a comunicar a aquest òrgan, per registre electrònic, amb l'adequada diligència, les incidències dignes d'esment que es produïsquen durant l'execució.  
7. La titular d'aquesta resolució haurà de complir els deures i obligacions derivats de la legislació de prevenció de riscos laborals vigent durant la construcció.  
8. Sense perjudici del que es preveu en l'article 12.4 del Decret 88/2005, de 29 d'abril, el personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
10. A aquesta sol·licitud s'hauran d'adjuntar els certificats de direcció i final d'obra, subscrits per persona facultativa competent, que acrediten que són conformes als reglaments tècnics en la matèria, segons el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
11. Igualment s'haurà d'adjuntar la documentació requerida d'acord amb la ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, la ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'haurà d'adjuntar la cartografia de la instal·lació executada, en el format establit per l'òrgan substantiu.  
12. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 81.449,14 - (huitanta-un mil quatre-cents quaranta-nou amb catorze euros), que es correspon amb el 5 % del pressupost d'execució material del projecte tècnic (superior a la capitalització del pressupost de desmantellament aportat), i s'haurà d'acreditar-se la deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, i serà requisit indispensable per a poder atorgar-se aquesta.  
La garantia haurà de depositar-se en l'Agència Tributària Valenciana i el beneficiari serà aquest Servei Territorial d'Indústria, Energia i Mines, i hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
  
Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
13. L'autorització d'explotació provisional no podrà concedir-se si les instal·lacions de connexió a la xarxa de distribució o transport no estan finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
  
14. Una vegada obtinguda l'autorització d'explotació provisional, la titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre Administratiu d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
15. Finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i amb el Decret 88/2005, de 29 d'abril. S'adjuntaran els certificats pertinents segons el que s'indica en anteriors punts.  
16. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 40 del Reial decret 413/2014, de 6 de juny.  
17. No sol·licitar les autoritzacions d'explotació dins del termini suposarà la caducitat de les autoritzacions concedides.  
18. El titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, de conformitat amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per aquesta resolució requereixen autorització administrativa prèvia d'acord amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la corresponent llicència.  
  
El respectiu cànon d'ús i aprofitament serà establit per l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació [el pressupost d'execució material del total de la instal·lació puja a 1.628.982,82 - (un milió sis-cents vint-i-huit mil nou-cents huitanta-dos amb huitanta-dos euros)]. El cànon es reportarà d'una sola vegada en ocasió de l'atorgament de la llicència urbanística, i l'ajuntament podrà acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
  
L'ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que s'estableix en l'article 26, del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i entorn afectat, el pressupost del qual puja a 15.899,90 - (quinze mil huit-cents noranta-nou amb noranta euros) i amb l'abast següent:  
Des del punt de vista de l'estudi de desmantellament, la planta fotovoltaica es compon dels elements següents:  
- Estructures metàl·liques fixades mitjançant clavament per a la col·locació dels mòduls solars.  
- Mòduls fotovoltaics de silici policristal·lí.  
- Instal·lació elèctrica subterrània amb conductors directament enterrats.  
- Equips electrònics per a la conversió de corrent continu a altern.  
  
- Equips elèctrics de mesurament i protecció.  
- Casetes prefabricades per a albergar els equips de conversió i transformació.  
- Tanca perimetral.  
Per a executar el desmantellament de la instal·lació connectada a la xarxa s'han de realitzar les obres i restauració del terreny i de l'entorn afectat següents:  
- Desmuntatge i retirada dels mòduls fotovoltaics.  
- Desmuntatge i retirada de les estructures metàl·liques de suport d'aquests mòduls.  
- Retirada dels circuits elèctrics i interconnexió.  
- Desmuntatge del sistema d'inversió.  
- Demolició de les infraestructures i fonamentacions.  
- Retirada del tancament perimetral.  
- Retirada de la infraestructura comuna d'evacuació.  
- Restitució final.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que s'indica en el Decret llei 14/2020.  
  
Cinqué  
De conformitat amb el que es disposa en l'article 31 del Decret llei 14/2020, ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i Mines (https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià)  
- La notificació/comunicació d'aquesta resolució a la titular i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a la resta d'interessats en l'expedient.  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístics, mediambientals i energètics més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6, de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació a què fa referència aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i deixant intactes els drets particulars.  
Serà causa de revocació d'aquesta resolució, prèviament al tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
  
Contra aquesta resolució, que no esgota la via administrativa, es pot interposar un recurs d'alçada davant la Direcció General d'Indústria, Energia i Mines, en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 2 de desembre de 2022.- La cap del Servei Territorial d'Indústria, Energia i Mines d'Alacant: Rosa María. Aragonés Pomares.